gentaiscool/nusaparagraph_topic huggingface dataset:
Gawe awakmu kabeh arek kos sing nggolek daging gawe dimasak, mulai saiki coba o tuku nang Pasar dan nggolek wong sing khusus dodolan daging. Timbangane tuku nang Supermarket, tuku daging nang Pasar jatuhe luwe murah, dan kaceke lumayan akeh. Daging sing biasa didol nang Pasar biasane sek seger dan merah, gak koyok nang Supermarket sing kadang wes suwe disimpen dadi kadang wernoe onok sing sampe ireng-ireng ngono. Wes ngono tuku nang Pasar sek isok dinyang asal gak ngabotno penjuale, gak koyok nang Supermarket sing regone wes pasti. Dadi gawe awakmu sing kepingin ndukung usahane wong lokal, mulai saiki tuku daging nang pasar yok rek.

Topic: food & beverages
Plesiran dhateng gunung lumrahipun betah jaket ingkang kathah amargi udara wonten mriku biasanipun asrep sanget. Lemah wonten desa wonten cerak gunung biasanipun subur amargi asring kenging abu vulkanik ingkang kathah mineral ingkang sae kangge tanduran. Nanging wonten ugi gunung berapi ingkang panas lan tesih aktif sanget, nanging malah dados inceran para turis. Salah satunggalipun gunung ingkang kalebet kriteria mekaten inggih punika gunung Stromboli wonten Italia ingkang kalebet gunung paling aktif wonten donya. Lava wonten kawah gunung menika asring nyembur. Semburan menika ingkang dados atraksi menarik kangge turis. Gunung Stromboli asring dijuluki Mercusuar Mediterania amargi semburan lava saking kawahipun katon saking kadohan wonten wanci dalu.  

Topic: leisures
Saben dina Ibu ngerungokke ceramahe Quraisy Shihab. Kanggo Ibuku, ngerungokno ustadz Quraisy Shihab bisa nenangke ati sadurunge ngelakokake aktivitas. Dina iki tema ceramahe ustad Quraisy Shihab yaiku babagan ora oleh mikir awak dhewe luwih apik saka wong liya, nanging kudu mikir yen awak dhewe luwih apik saka wingi. Ibu nganti mripate mbrebes mili amarga ngerasa iku bener. Saben dina kudu luwih apik tinimbang wingi. Alesan liya ngapa Ibu seneng ngerungokke ustadz Quraisy Shihab amarga swarane kalem, nenangke ning kupinge sapa wae sing ngerungokke. Ora mung kui, tema sing diangkat uga mesti tema sing sederhana nanging uga tetep cocok karo urip saben dina.

Topic: religion
Kekancan kuwi bisa oleh saka ngendi wae. Salah sijine yaiku saka dolanan online sing jenenge HAGO. HAGO iki salah siji platform sing ning jerone akeh dolanan sing bisa dinggo bareng. HAGO iki duwe aplikasi obrolan sing bisa marai wong ketemu siji lan uga liyane. Kadhang wong bisa luwih kekancan awet saka dolanan iki amarga nduwe minat sing padha. Akeh wong sing kekancan amarga akeh diskusi babagan game lan uga liyane liwat platform iki. Kadhang ning aplikasi telegram uga ana grup HAGO. Akses HAGO iki gampang banget amarga bisa diunduh ning aplikasi playstore lan uga iOS banjur bisa diakses liwat HP. 

Topic: slice of life
Kanggo wong Muslim, fungsine masjid iku sakjane ora mung kanggo sholat. Ana fungsi-fungsi liyane kayata kanggo panggon sinau Alquran, kanggo rapat kegiatan masjid, kanggo diskusi bocah-bocah enom, lan fungsi liyane. Nanging kadang wong-wong akeh sing wegah duweni kegiatan ana ing masjid amarga kadang angel kanggo ijin. Iki uga nggarakna masjid dadi tambah sepi ora ana kegiatan blas. Cara iki bisa digawe kanggo ngeramekna masjid. Nomer siji, kabeh kegiatan apik bisa dilakokake ana jng masjid. Nomer loro, nggawe panggon kusus kanggo bocah-bocah enom supaya betah ana ing masjid kayata perpustakaan. Sing terakhir, nggawe kegiatan sing bisa nyenengke wong lan ngajak wong supaya betah ning masjid kayata pengajian, bazaar, latihan pidato, lan kegitan apik liyane.

Topic: religion
Tembang dhaerah dadi ciri saben wewengkon amarga diwariske utawa ditularke saka jaman mbiyen nganti saiki. Anane tembang dhaerah iki kanggo njaga daya pikat lan rasa ketertarikan saben wewengkon. Tembang dhaerah iki akeh-akeh nyinggung bab urip sabendina kamangka penak dipahami lan dimangerti marang masarakat sing asale saka papan kana. Ananging perlu dadi waspada ugi, amarga jaman saiki wis akeh bocah nom sing luwih milih ngrungokake musik saka luwar nagari. Lelakon kaya mangkana isa dadi becik uga isa dadi ala. Alane amarga isa nggawe generasi nom nganggep yen tembang dhaerah iku kuna lan perlu diilangi. Mula, kabeh kudu siaga nanemke virus supada kabeh seneng ngrungokake tetembangan dhaerah.

Topic: culture & heritage
Pas aku dolan nang museum nag daerah kota pahlawan. Aku delok asalh sijine senjata sing iku duwe sejarah sing ora karuan. Sak liyane sejarah utowo cerito, senjata iku maeng yo termasuk senjata tradisional sing biyen tau digawe ambek wong-wong ngelawan penjajah. Lah sejata iku maeng jenenge Keris. Senjata iki gawene yo ora angger gawe, kutu ono ritual ambek upacara kusus sing garai keris iso maleh sakti. Terus sak liyane iku, Keris iku yo duwe bentuk sing macem-macem ono sing dowo terus lengkok-lengkok, mari ngunu yo ono sing cilik tapi yo tetep lenkok-lengkok. Sing mbekdakno antara keris siji ambek liyane ora mok bentuk tok. Tapi yo ukiran sing ono nag jerune.

Topic: culture & heritage
Alquran kui kitab suci umat Islam yang kudune diwoco karo kabeh wong sing ngaku agama Islam. Kitab suci iki terdiri seko 114 bagian sing diarani surat. Sak ben surat terdiri seko kumpulan aya-ayat. Neng Alquran kui totale ono 6236 ayat. Isi seko Alquran iki iso dibagi loro meneh, ono sing jenenge ayat makkiah lan ono sing jenenge ayat maddaniah. Ayat Makkiah kui ayat sing midun neng kota Mekkah utowo sadurunge Kanjeng Nabi Hijrah menyang Madinah. Cirine kui, ayat-ayat cekak lan isine pekoro-perkoro babagan aqidah. Ayat maddaniah kui ayat sing midun neng kota Madinah utowo sakwise Nabi Muhammad hijrah. Ciri-cirine kui ayat-ayate dowo lan akeh bahas babagan ukum.

Topic: religion
Suling iku alat musik tradisional sing asale teko Jawa Barat. Instrumen iki terbuat teko bambu dan melbu nang jenis instrumen aerofon. Suling iki bentuke cilik dan dowone 30 cm. Nang suling, onok lubang-lubang cilik sing fungsine gawe ngatur nada sing dipingini pemaine. Cara munikno suling iku disebul. Ketoke tok gampang, padahal dolen suling iku gak segampang iku. Mulai teko nyebule ae, gak isok asal nyebul ngono ae. Onok teknik nyebule ben suling iku isok metu munine. Wes ngono, jari-jarine awak dewe kudu isok nentukno lubang endi ae sing kudu ditutup cek isok munikno nada tertentu. Bedo lubang sing ditutup, bedo muni sing bakal metu. Sing gak biasa, pasti bakal kangelen banget.

Topic: culture & heritage
Upacar keagaamaan sing paling gelek dilakoni wong islam yaiku dino juma't. Nah upcara iku asline kanggo kumpul-kumpule wong muslim kususe kanggo wong lanang sing tujuane kanggo nguatno keislamane ben ora tambah rusak. Nah upacara iku maeng kudu dilakoni wong lanang sing wes gede (balig), sehat, ora gendeng, sing jumlae kudu 40. Nag kurang teko eptang poloh upacara jumatane maeng ora dadi. Dadi nag semisala iku maeng kurang yo kudu golek wong disik sampek jumaleh petang poloh maeng. Lah petang poloh maeng iku ora termasuk wong wedok soale wong wedok nang acara iki ora diwajibno utowo ora dianjurno. Dadi kudu wong lanang tok sing jumlai 40.

Topic: religion
Minggu ngarep koncoku SMAku, Fariz, nikah. Aku lan konco-konco ono rencana nukoke hadiah pernikahan kanggo dee. Awak mutuske iuran ben uwong ngiur sak iklase. Seko 28 wong, kekumpul duwit sekitar Rp700.000. Wingi bengi, aku karo koncoku liyane, Dito, arep neng toko perabotan kanggo nukoke hadiah koncoku sing ono hajatan minggu ngarep kui. Tekan tokone, awak dhewe bingung arep tuko opo dadi awak dhewe gur mubang-mubeng nek toko kuwi sekitar sak jaman. Sebenere wis ono bayangan koyo nukoke, striko, kipas angin, lan blender, nanging awak dhewe ora yakin piranti omah tanggu kui dibutuhke ora karo Fariz lan calon bojone. Wedeni nek wes dituku, malah ora manfaat. Pas lagi meneng mikir kui, ono pegawe sing nawarke sak set alat masak, isine panci siji, lan wajan loro. Terus aku kelingan nek calon bojone seneng masak. Akhire, aku karo Dito tuku kui nggo hadiah nikahane Fariz.

Topic: food & beverages
Gunung Pegat, Bukit Pertapan, Candi Mleri, hayo sapa sing tau krungu telung wewengkon iku mau? Telung panggon sing wis kasebut ing ndhuwur iku mapan ing antarane Kecamatan Srengat lan Kecamatan Ponggok, Kabupaten Blitar. Akeh mitos kang diwedeni dene masarakat kiwa tengen kana. Masarakat sekitaran kana nek wis ngerti lan mercayani, upamane ana wong yang-yangan apa arepe temu manten lewat kana bakal pedhot, pepisahan katresnane. Waduh, apa ya ora medeni ta? Kamangka kuwi cerita kang nyebar amung sarana gethok tular iki janjane dadi salah sijine cara kanggo njaga lingkungan kiwa tengen kana. Anane mitos nggawe masarakat kang manggon ing papan sekitaran gunung dadi wedi. Mula ta, nek padha dolan menyang panggon anyar kudu ngormati lan njaga ora kok malah srunthal-srunthul tumindak ala.

Topic: culture & heritage
Terapi hijau utawa terapi ijo iki kalebu jenis terapi kanggo ngilangi stres. Terapi iki ana amarga para ahli sinau babagan ilmu colourlogy utawa ilmu sing mbahas babagan werna lan fungsine. Metode iki dikembangake ning CIna, Mesir, lan uga India. Pengobatan Ayuverdic uga ana sing nganut terapi ijo iki luwih saka 5000 taun kepungkur. Pentinge lingkungan ijo iki uga didukung saka aturan pemerintah kanggo balik ning alam,. Aktivitas sing ndukung terapi iki yaiku kaya melu ndaki gunung, ndelok sawah sing ijo ben ora stres, ngelakoni kunjungan ning kebon, lan uga nandur kembang ning ngarep omah. Geraka iki didukung karo organisasi internasional taun1964. 

Topic: slice of life
Bingung pas pingin masak nang kos tapi males ngantri dapur? Gawe awakmu kabeh sing ngekos, wayahe beralih nang panci listrik. Panci iki bener-bener serbaguna rek. Siji alat tok tapi fungsine macem macem. Isok digawe masak sego, nggoreng, numis, nggawe sop, ngukus, masak mie, dan akeh maneh. Bentuke sing cilik dan ringkes dadi luwe gampang disimpen. Bahkan kate mbok gowo pas travelling yo isok rek. Pancine pun terbuat teko bahan sing berkualitas, tapi regone sek terjangkau banget. Wes ngono yo gak mangan listrik akeh, soale dayane mek 400 watt. Bener-bener definisi alat sing cocok banget gawe arek kos. Dadi awakmu kabeh, ndang tukuo panci listrik iki rek.

Topic: food & beverages
Ngebiasake anak-anak moco kui penting kanggo masa depane. Dadi ngenalke buku lan perpustakaan kui penting diwiwit ket anak isih cilik. Perpusatakan daerah Propinsi DI Yogyakarta iso dadi pilihan ngenteke weku preinan karo anak. Perpusatakaan sing dijenengi Grahatama Pustaka kui duwe koleksi sing okeh, seko buku anak-anak tekan naskah kuno. Perpustakan daerah kui duwe siji lantai sing khusus iso dienggo anak-anak. Neng kono ono ruangan bermain neng jero ruangan. Neng kono anak lan wong tuone bisa berinteraksi nganggo dolanan sing wis dicepake. Neng kono uga ruangan musik sing iso dienggo anak-anak sing pingin sinau musik. Lan ono ruangan moco khusus anak-anak. Ruangan kui khusus nyimpen akeh koleksi buku sing iso diwoco bocah-bocah. Neng kono uga ono sesi dongenge.

Topic: leisures
Kuliah kui pancen padet kegiatane. Awak dhewe kudu sinau karo garep tugas sing dikei dosen. Awak dhewe uga kudu ngurusi organisasi lan acara sing awak dhewe melu. Mergo akeh kegiatan lan tanggung jawab kui, awak dhewe suwe-suwe ngeroso abot lan dadi stress. Supoyo awak dhewe ora stress mergo kuliah lan kegiatan sing padet mau, ono beberapa hal sing iso awak dhewe lakoke. Sing kesiji, awak dhewe iso nganggo wektu selo lan dino prei kanggo leren. Ojo nganggo wektu kui neng hiburang sing marake awak dhewe kesel. Sing keloro, awak dhewe kudu ngerti kapan wektune kanggo mandeg lan ora nompo tanggung jawab sing ngebebani. Sing ketelu, awak dhewe iso ngatur kapan awak dhewe kudu sinau, ngurusi ornganisasi, lan leren.

Topic: slice of life
Jare konco-koncoku sing tau ngajak dolan aku nang kali biru kulon progo. Dalane ancene menggak-menggok, munggah-mudun ora karuan. Sak jane nag ancene digawe wisata dalane diambakno saitik lah ben wong sing dolan rono ora wedi soale ciut ambek menggak menggok. Aku ambek koncoku atene kejegor got polahe dalane keciuten. Yo ono sing dalan gede tapi petunjuke kurang dadi akeh sing ora eru. Terus- nag situ-situs wisata online yo akeh sing ngomong nag dalane ancene serem, munggah-mudun, ambek menggak-menggok. Mangkane nag dolan rono sepeda montore kudu bener-bener normal, Nag ora normal terus ono opo-opo iku sing medeni soale dalane sepi. Bengkel yo emboh nag endi soale pas liwat kono koyoke ora tau petuk sing jenenge bengkel sepeda. Onoe omohe wong-wong kono dewe.

Topic: leisures
Kegiatan preian ambek konco utowo keluarga yaiku aktivitas sing biasa digawe ngentekno waktu nag utowo ono waktu luang bareng ambek konco-konco. Tapi liburan ambek konco-konco iku iso wae koyok cangkruk, ngomong-ngomong bareng, dolan bareng, utowo mangan bareng. Soale sing jenenge  preian bareng iku ora kedu dolan adoh nang gonane panggon-panggon sing enak digawe bareng-bareng. Preian karo konco iku asline cukup bareng ambek cangkruan bareng sing isine cerito-cerito bagi-bagi ilmu ambek pengalaman iku sing diarane preian. Soale sing dibutuhno iku yo mok angger iso prei bareng terus cerito bareng-bareng ambek sharing-sharing. Biasane preian bareng iku yo cukup kumpul-kumpul bareng iku se sing jenenge preian bareng. 

Topic: leisures
Awak dhewe kudu manfaatke akehe aplikasi dodolan daring sing saiki ono. Aplikasi kui ora mung guna kanggo dodolan. Kui uga iso awak dhewe gunake dadi bahan riset sak durunge awak dhewe buka usaha. Aplikasi kanggo dodolan daring kui akeh banget. Awak dhewe dadi ora usah repot-repot riset neng lapangan. Awak dhewe iso riset neng omah karo mantengi aplikasi dodolan daring mau. Seko kono awak dhewe iso entuk informasi barang-barang opo sing wis didol neng kono. Yen misale, awak dhewe wis ngerti opo sing arep didol. Awak dhewe iso golek sopo wae sing bakal dadi saingane awak dhewe mengko. Awak dhewe uga iso golek ciri khas sing unik sing durung dienggo karo bakul sing liyo.

Topic: business
Keberhasilan pembangunan MRT nang Jakarta iku marakno pemerintah wes kate mbangun MRT nang kota liyane, salah sijine iku Bandung. Yo apik seh nek pengadaan transportasi umum tambah akeh, bakal tak dukung sisan. Sing lagi tak enteni iku pembangunan MRT nang Suroboyo. Sumpah, iki penting banget lho. Dadi engkok MRT iku dibangun dengan rute Gresik—Surabaya—Sidoarjo. Alesan e penting soale akeh pol wong Gresik ambek Sidoarjo sing kerjo nang Suroboyo dan kudu pulang pergi. Wes ngono, akeh wong Suroboyo sing kerjo nang Gresik utowo Sidoarjo dan kudu pulang pergi sisan. Roto-roto, mereka iku bakal pegel nang dalan disikan dan makarno gak isok maksimal nyandak kerjaane. Nek onok MRT, setidake perjalanan gawe nang kantor iku isok luwe enteng dan diringano lah. Kudune Pemprov Jawa Timur iku mertimbangno alesan iki.

Topic: slice of life
Nag negoro iki sing jenenge tokoh-tokoh agama iku macem-macem karek daerah iku pengene nyelok wong iku opo sing penting ketok mulyakno wong iku maeng. Terus opo sih sing jenenge Tokoh-tokoh agama iku? Tokoh-tokoh agama yaiku wong sing duwe pengalaman utowo ilmu sing luweh jeru utowo duwur masalah agama, mboh iku teko ngajine, ngerteni kitab suci sing dadi pedomane agama maeng, utowo carane ngulangno agama iku maeng. Dadi sing diarani tokoh-tokoh agama iku ancene wong sing bener-bener ngerti ambek agama ora kok angger ngerti terus dicelok tokoh agama, tapi kudu duwe kontribusi nang masyarakat sampek masyarakat utowo wong nang daerah iku ngerteni utowo ngakui nag wong iku dadai tokoh agama.

Topic: religion
Kabeh uwong iku nduwe omah sing bentuk e bedo-bedo. Onok sing omahe ombo, onok sing omahe ciut. Mesin cuci sing kate dituku pemilik omah iku kudu disesuaino ambek ruang sing onok nang omah iku mau. Nek misal awakmu urip nang apartemen sing ciut tapi kepingin nduwe mesin cuci sing apik, awakmu isok milih mesin cuci sing nduwe siji tabung. Mergo tabung sing onok nang mesin cuci iku mek onok siji, dadi gak mangan panggon akeh. Mesin cuci siji tabung iki wes dilengkapi ambek fitur sing lengkap sisan, bahkan luwe canggih timbang mesin cuci sing nduwe rong tabung. Wes ngono mesin cuci iki luwe ngirit banyu. Dadi nek tuku iki, isok ngirit panggon, ngirit banyu, otomatis dadi ngirit duit.

Topic: technology
Perkara sembahyang saiki dadi perkara sing dientengake. Ana sing nganggep yen wong kang sholat limang wektu kuwi wong alim, padahal sholat limang wektu kuwi perkara wajib sing kudu dilakoni karo umat muslim. Shalat dianggep barang sing angel ditemoni. Yen perkara angel golek panggonan, babagan iki bisa dibantah amarga saiki akeh mushola lan sarana sholat ning tempat umum sing nyaman. Sing marai kuciwa kuwi wong malah bangga yen ora sholat lan diomongke wayah konten ning sosial media. Nanging ya ana wong sing tetep njaga sholate masio dekne ning jaba isih nakal kaya mabuk, mbuka aurat, lan liyan-liyane amarga percaya yen ibadah kuwi digolek dudu teka dhewe. 

Topic: religion
Kabeh wong mesti ngerti opo iku cumi-cumi. cumi-cumi iku termasuk salah sijine panganan laut sing gelek dimasak karo wong-wong. Tapi ora kabeh wong iso masak cumi-cumi soale ono ireng-irenge. Lah terus piye carane masak cumi-cumine iku. Carane iku ora ewo sing penting ati-ati ambek bumbune lengkap. sing awitan cumi-cumi maeng diresiki disek ditokno kabeh endoke (nag ono), terus ditririsno awak ambek endase. Terus ditugel-tugel sak senenge ukurane. Mari ngunu disiapno bumbune koyok bawang abang, bawang putih, uya, gula, ambek jahe. Mari ngunu cumi siap dimasak. Mboh iku digongsong utowo dibacem. Tapi biasane enakan dioseng soale rasa khas cumine isek ono. 

Topic: food & beverages
Pas jaman sekolah biyen, aku lan keluargo mesthi setaun sepisan menyang neng Bogor. Eyang sing sekaing bapak daleme neng kota udan kui. Dadi aku mesthi ngunjungi piyambakipun pas bakdo utowo preinan sekolah. Liburan kui awak dhewe ora neng endi-endi. Acara utamane kui mung ngancani eyang-eyangku, ngobrol lan mangan bareng neng omah. Senadyan ora neng endi-endi, aku tetep seneng. Yen eyangku lagi crito kui seru banget. Akeh hal-hal sing lagi aku ngerti. Menurutku, kui arti liburan sing sebenere, ngenteke wektu bareng kaluarga utowo wing sing disayang. Yen misale arep lungo, awak dhewe biasane mung lungo neng rumah makan padang sing ono neng cerak omah. Panggone ora mewah nanging panganan lan suasanane lumayan enak.

Topic: leisures
Susu menda etawa sakmenika kathah dipunminati amargi kandungan gizinipun ingkang boten kalah ketimbang susu lembu. Susu menda etawa menika dipunklaim saged mantunaken penyakit TBC kaliyan asma. Kalangkungan sanes susu menda etawa ingkang boten dipungadhahi susu lembu inggih punika boten asring damel alergi. Kualitas tilem ugi saged dados sae bilih sampeyan ngunjuk susu menda etawa.Senandyan kados menika, sampeyan boten pareng ngunjuk susu menika asring sanget amargi kalori susu kasebat langkung inggil ketimbang susu lembu. Sampeyan saged kenging alergi senandyan alergi susu menda etawa langkung awis kedados. Bilih sampeyan ajeng tumbas susu menda etawa, boten sah sumelang amargi sakmenika kathah toko online ingkang sadeyan susu menika. Cekap pesen langkung Whatsapp, sampeyan pun saged ngraosaken susu menda wonten griya 

Topic: food & beverages
Mangsa wisuda wingi, Leo bingung ameh ngewenehi kancane kado arupa apa. Untunge, Leo dikandhani karo Briyan yen ana promo pizza ning Domino. Promo Pizza kuwi yaiku tuku 4 pizza mung bayar 60 ewu wae. Leo seneng banget lan langsung tuku pizza liwat gojek. Sakwise Leo tuku pizza promo kuwi, dheweke langsung nambahi tulisan kanggo hadiah wisuda kanca-kancane. Leo ora lali tuku pizza kanggo awake dhewe supaya bisa nyoba kepiye rasane pizza domino yen oleh promo. Rampung ngewenehi pizza ning kanca-kancane, Leo banjur nyobak pizzane dhewe. Leo tuku 4 rasa pizza sing beda yaiku rasa beef, chicken, cheese, lan rasa campur. Pas wis dicoba, Leo ngerasa senajan pizza iki pizza promo nangis rasane tetep enak kaya pizza biasane. 

Topic: food & beverages
Saben taun organisasiku mesti ngadakno makrab utawa malam keakraban kanggo wujud apresiasi kabeh anggota organisasi lan kanggo ngeraketna kekancan saben anggota. Taun iki, aku sing ditunjuk kanggo golek penginapan ning cedhak Gunung Merapi. Aku diewangi karo Aldo muteri Kaliurang kanggo golek penginapan sing cocok kanggo organisasiku iki. Sawise 2 jam muter lan durung nemu penginapan sing pas, akhire aku lan Aldo mandheg ana ing ngarepe Villa Mentari. Aku mlebu ing villa iku lan nakok ning petugase pira rgenae, ana pira kamare, lan liyane. Sawise rundingan karo ketua organisasiku, Villa Mentari iki akhire dipilih kanggo dadi panggon makrab. Teko sing takdelok, villa iki resik, amba, lan dalane gampang. Ngarepe villa iku uga langsung ana gardu pandang Gunung Merapi.

Topic: leisures
Kamera polaroid sempet disenengi karo kalangan enom saiki. Kamera polaroid kui kamera sing iso munculke gambare langsung bar difoto tanpa ono proses-proses neng ruangan khusus. Bentuke kui mirip koyo kemara sing liyane, ono lensane, ono kilate, ono tombol cekrekane. Mungkin perbedaan sing paling keroso seko bentuke kui ora ono layar sing iso ngedelok hasil gambare. Perbedaan liyane kui hasil seko jepretan kamera polaroid kui ora disimpen neng bentuk digital, nanging dicetak langsung neng film seng ono neng jero. Panggon kanggo nyimpen film kui uga dadi salah siji pembedane kamera polaroid karo kamera sing biasa. Hasil sing iso didelok langsung kui dadi salah siji keunggulan kamera polaroid kui.

Topic: technology
Aku dijaki koncoku dolen nang omahe gawe ngancani de’e sing lagi dewean nang omahe. Aku iyo-iyo ae dan langsung ngabari mamaku. Awak dewe langsung berangkat pas mbarine moleh sekolah. Berhubung aku buru pertama kali melbu omahe koncoku, rasane dadi canggung karepe dewe, opo maneh ditinggal koncoku gawe adhus disik. Akhire aku mek isok meneng dan ndeloki sekitaran tok. Suwe-suwe mulai coba tak wanikno gawe keliling omahe. Enak-enak ndeloki sekitar, aku gak sengojo nyenggol cagak dan langsung cepet-cepet tak balekno. Tapi aku penasaran, iki cagak kok koyok bedo karo biasane. Pas koncoku muncul, aku langsung takon iki cagak gawe opo. Koncoku langsung njawab nek iku guduk cagak, iku jenenge stik gawe dolan billiard. Dan aku mek isok angguk-angguk ala kadare.

Topic: sports
Tau kepikir gak, opo’o soto ning setiap daerah iku bedo-bedo? Dadakno ancen soto nang ben daerah iku digawe bedo cek nduwe kekhasane dewe. Maceme soto nang seluruh Indonesia onok sampe 16 jenis, dan sing nang Jawa Timur onok kurang lebih 5 macem. Siji, sing paling terkenal yaiku Soto Lamongan sing khas ambek taburan bubuk koyane. Loro, Soto Kediri sing khas ambek campuran santen nang kuahe. Telu, Soto Gurit Blitar sing meh meh mirip opor soale onok bumbu rahasia khase dewe. Papat, Soto Dok Jombang sing paling kuahe paling kentel di antara liyane. Limo, Soto Meduro sing paling rasa rempahe paling khas dibandingno liyane.

Topic: food & beverages
Sembarang kalir aktivitas sing dilakoni nang gunung iku mesti ekstrem. Bah iku menek tebing gunung, bah iku ndaki gunung, dan liyane maneh. Onok salah siji sing mulai digemari ambek uwong-uwong, yaiku sepeda gunung. Gak koyok motocross sing nganggo motor mesin, nek olahraga sing iki nganggo pedo pancal biasa sing khusus gawe nang gunung. Ketokane koyok bersepeda biasa tok, cuma sepeda gunung iku luwe ekstrem teko sing mbok bayangno. Soale dalan nang pegunungan iku gak onok sing mulus, kabehe gronjalan. Timbang nek mlaku, wong sing ngelakoni olahraga sepeda gunung iku kudu luwe fokus gawe nyeimbangno awake ben gak tibo dan nyusruk nang jurang. Wong pedoan biasa ae kudu nyeimbangno awak, opo maneh iku ditambah nyeimbangno ngendarai pedo nang jalan gronjalan.

Topic: sports
Minggu isuk kurang marem yen durung mangan bubur. Pakulinane wong Indonesia sing iki angel diilangake. Bubur dewe yaiku panganan kang digawe saka sega lembek lan dicampur karo suwiran pithik, brambang goreng, kacang, kecap asin, krupuk lan duduh. Saliyane bisa nggarai wareg, bubur uga akeh gunane yaiku bisa nambah energine awak supaya bisa ngelakoni kegiyatan saben dina. Nanging, aja nganti lali yen mangan bubur kudu ati-ati milih iwak utawa lawuhe supaya ora kakehan kalori sing mlebu ana ing awak. Bubur bakal enak banget dipangan saben isuk sak rampunge nindakake olahraga utawa kegiyatan isuk liyane. Ora usah bingung menawa pengin mangan bubur, amarga bubur iki dudu panganan sing aneh lan angel digoleki. Kowe bakal nemu bakul bubur ana ing ngendi wae. 

Topic: food & beverages
Sadranan, sapa sing ora tahu krungu acara adhat iki?. Kegiatan sing dilakokake ing sasi Ruwah kanggo ngirim donga marang para leluhur kang wis seda. Sadranan ing saben wewengkon beda-beda. Ing sekitaran Solo utawa Surakarta biasane sadranan dienakake ing lingkungan makam utawa teka silaturahmi ing omah-omah. Nalikane silaturahmi kui, dhayoh sing teka dicaosi panganan omahan lan klethikan. Sak bubare kui, para masarakat bakal njegur ing kali utawa sumber kanggo niatan reresik awak. Sadranan kang wis dadi adat saka leluhur iki kudu terus lestari lan kudu tetep ana supaya budaya sing wis diramut suwi karo Simbah-simbah iki ora ilang. Kamangka kui, para nom-noman kudu tetep njaga lan nglakoni tradisi iki. 

Topic: culture & heritage
Pas aku preian semester biasane bocah-bocah dolane paleng nang pantai utowo nang endiu ngunu sing enak-enak. Lah iki aku ambek konco-koncoku tambah dolan sing adoh teko penguripane wong podo umume yaiku mungga gunung. Pas iku jenenge munggo gunung kabeh peralatan kudu lengkap, gak oleh ono sing kurang, awit teko obat-obat sampek klambi digawe salen barang kudu ono. Tapi masio adoh karo penguripane wong sing layak, awak dewek iki seneng soale iso ngerasakno urip sing bener-bener adoh teko teknologi, terus iso sinau ngregani urip karo alam sing ono nang lingkungan. Terus iso ngerasakno urip kekurangan barang. Terus sing garai seneng maneh, yaiku iso delok pemandangan sing ora iso ditemokno nang nggon biasa sing digawe preian bocah-bocah umume. 

Topic: leisures
Laptop iki dibagi miturut fungsine, yaiku ana laptop sing fungsine kanggo sekolah, kantor, desain, lan uga laptop khusus kanggo pekerja kreatif kaya video editor. Salah siji merk sing paling terkenal sing fungsine apik kanggo wong kantoran yaiku Dell. Sing paling apik taun 2022 iku Dell Latitude 3190.    Laptop iki wis nduwe teknologi layar sentuh lan ora ngerepoti wong sing mbutuhake tetikus. Laptop iki bisa dibeber kanthi 180 derajat. Ben fungsine bisa maksimal, Dell iki uga produksi Dell Pen, yaiku piranti kanggo nulis ning layar. Laptop iki regane uga murah yen dibandingke karo laptop merk liyane sing fungsine padha, yaiku 5 yuta kanthi 7 yuta. 

Topic: technology
Semenjak onok pandemi covid-19, wong-wong mulai podo ngelakoi WFH mergo kebijakan pemerintah. Terus pas pandemi mulai mereda, pihak kantor mulai ngongkon karyawane gawe kerjo nang Kantor maneh. Teko kono, akeh banget uwong sing ngeluh dan tetep njaluk WFH ae. Roto-roto ngeluhe iku mergo pegel nang dalan dan marakno kerjaan nang Kantor dadi gak maksimal. WFH iku ancen efektif, cuma iku gak berlaku gawe kabeh uwong. Sing ngerasakno enake WFH iku wong-wong sing kerja kantoran tok. Tapi nek gawe uwong sing kerjone kudu terjun lapangan, justru WFH iku menghambat pol. Soale mereka kan kudu eroh langsung kondisi nang lapangan iku koyok yaopo. Nganggo CCTV yo tetep gak efektif. Dadi WFH iku gak isok dilakoni ambek kabeh jenis pekerjaan.

Topic: business
Anak-anak kui saiki ora ngerti-ngerti banget perkoro budayane. Akeh sing ora dikenal karo anak-anak kui, salah sijine bentuk-bentuk omah adat. Sebagai guru, wis semesthine awak dhewe ngenalke perkoro iki neng murid-muride dhewe supoyo anak-anak isih ngerti koyo piye omah wong-wong Indoensia disik. Salah sijine kui awak dhewe iso gawe miniatur omah adat kui seko barang-barang bekas utowo barang sing gampang ditemoke. Sing kesiji, awak dhewe kudu ngerti bentuk lan konsep omah adat sing arep digawe. Awak dhewe kudu ngerti opo ciri khas sing ngebedake omah tradisional iki karo sing liyane. Keloro, gawe desaine neng kertas. Ketelu, pasang desaine kui neng bahan sing arep dienggo. Kepapat, gabungke bagian-bagian desain mau dadi miniatur omah sing wutuh. Kelimo, warnai utowo dihias miniatur omah adat kui.

Topic: culture & heritage
Awak dewe sing rajin ngelakoni olahraga, pasti kadang ngalami kram nek pas salah posisi. Kram iku kontraksi utowo otot sing menegang secara tiba-tiba. Kram iki isok berlangsung selama pirang detik utowo pirang menit. Sing paling sering ngalami kram iku nang bagian sikil. Onok beberapa cara gawe ngentikno kram. Siji, hentikno aktivitas terus lemesno otot. Loro, pijet nang area sekitar otot sing kram dan dilakoni alon-alon ae. Telu, kompres nganggo kain sing wes dikum banyu anget, terus isok dilanjut dikompres kain sing dikum banyu adem sisan. Papat, ngombe banyu putih sing akeh. Iku mau beberapa cara sing isok dilakoni nek wes kenek kram otot.

Topic: sports
Saiki akeh wong sing tuku kamera tapi ora iso ngoptimalno akire getun gurine. Nah teko bocah-bocah sing ngerti ngunuku iku maeng ngandani ambek ngancurno nag golek kamera iku ono carane yoiku kudu ngerti iku termasuk kebutuhan opo kepinginan tok, soale nag mok angger kepingin tok wes ora atek apik-apik ambek ora atek larang-larang. Mari ngunu deloken modale sing digawe tuku iku maeng piro, nag iso iku dipasno ambek modale maeng tapi nag iso laeh sing luweh murah yo tambah apik. Terus kudu ngerti tujuane tuku kamera iku maeng opo? nag digawe nyambut gawe yo kudu sing apik seng sekirane rodok kuat, soale nag ora kuat bakal ngewoi wong sing nyambut gawe.

Topic: technology
Main gim kuwi pancen paling nyenengake yen ngerti cara ngendalikake. Gim iki uga ngandelake strategi sing mantep lan bisa ngelatih memori uga ketangkasan. Kamangka, saiki ana sing are perlombaan olahraga elektronik utawa e-sport lan ngelombakake ketangkasan liwat gim kaya PUBG, DOTA, lan akeh gim liyane. Ana sing individu utawa pemain tunggal, uga ana sing dolanan miturut strategi kelompok. Sak durunge turnamen, akeh banget sing kudu disiyapke sak liyane latihan. Kaping pisan, yaiku milih pelatih sing ngerti lan wis berpengalaman. Kaping pindho, yaiku akeh sinau saka video tutorial lan saka pengalaman wong sing sering melu turnamen. Kaping telu, yaiku nyiyapake mental sak durunge turnamen. 

Topic: technology
Preian iku ora mesti kudu duweni kegiatan. Nalika preian bisa wae kowe turu ket isuk tekan sore amarga meh bales dendam sadurunge ora bisa turu suwi utawa mbangkong ana ing omah. Nanging bangkong uga ora apik kanggo kasarasan awak. Senajan ora ngelakoni kegiatan apa-apa, nanging mbangkong bisa nggawe awak pegel lan lara kabeh. Turu terus-terusan uga bisa nggarai awak tambah lemes lan ora semangat. Senajan ora ana kegiatan pas preian, ya lek bisa aja mung turu tok. Kudu bisa golek kegiatan senajan sederhana kayata mung reresik kamar iku bisa dilakoni supaya ora turu tok wae lan mbangkong ket isuk nganti sore.

Topic: leisures
Ulah raga kang biasane kerep dilakokake wong omahan iku biasane yoga, mlayu-mlayu, uga ulah raga kang entheng-entheng liyane. Piranti wajib kang kudu ana nalika yoga utawa pemanasan ing omah iku matras. Matras iki setipe kaya karpet ananging ora lunyu kongsi isa dadi lemek kanggo ulah raga. Kanca-kanca yen anggene milih matras nggo oulah raga uga aja ngasi salah lo ya, pilihen kang ukurang 3-5 mm amarga kang ukurane semana kui paling entheng tur apik kanggo nyeimbangke posisine sikil lan awak. Kanggo dawane matras, pilihen kang luwih dawa lima las senti saka dhuwurmu kamangka isa pas yen dingga. Kanggo abote matras, uga pilihen kang kisarane sekilo, ben ngapa? amarga kang abote semono kui paling pas kanggo ngobahke awak nalika yoga. Sing keri dhewe pilihen jinis e matras karo keperluane. Kui mau perangane cara kanggo milih matras. Aja ngasi salah tuku lo ya!.

Topic: sports
Dodolan neng internet kui pancen gampang. Awak dhewe gari deleh foto barang sing arep didol lan ngekei kontak supoyo sing kepengen tuku iso ngubungi awak dhewe. Pacen bener, dodolan Internet kui gampang. Nanging, iso ngedol akeh barang seko internet kui angel banget saiki. Merone, sangkin gampange gawe lapak neng internet, dadi akeh wong sing melu dodolan neng internet. Sangking okehe, akeh uga wong dodolan barang sing mirip-mirip. Kui marake awak dhewe angel dodolan neng internet dadi wong kui duwe akeh pilihan. Yen awak dhewe ora pinter ngedole, barang dodolan dhewe bakal angel payune. Dadine, dodolan neng internet karo dodolan biasa kui ora ono bedane.

Topic: business
Saiki wis akeh wong sing terlalu terikat karo golongane, neng kasus iki golongan agama. Wong saking fanitik karo agamane dhewe, wong tekan iso ngelarang pembangunan panggon ibadah agama liya. Ora arang awak dhewe kerungu, komunitas Islam ngelarang bangun gerejo neng cerak-cerak pemukimane. Alasane, wong-wong kui wedi yen mengko dadi akeh wong sing melu agama nasrani. Kui alesan sing ora masuk akal kanggo nolak pembangunan omah ibadah lan ora semestine awak dhewe ngelarang pembangunan omah ibadah. Neng kasus iki, umat muslim sing dadi mayoritas kudu sadar piye angel urip dadi minoritas. Yen misale ono wong sing arep masjid neng daerah sing mayaritas kristen lan ditolak, mesthi umat muslim kui uga ngerasa sedih.

Topic: religion
Pas mari idul fitri tahun iki, aku diundang koncoku gawe acara tingkepane mbak'e sing wes meteng pitung ulan. Lah acara iki wes biasa kanggone wong jowo soale iku wes termasuk adat kebiasaan sing dituruno kat jaman biyen. Lah acara tingkepan iki yo ono singarani mitoni sing dijepek teko ongko "pitu" itungan jowo. Nag acara iku asline yo macem-macem prosese karek tergantung adat kepercayaan sing ono nang daerah iku. Ono acara tingkepan iku maeng mok bancaan tok utowo dongo bareng karo wong-wong sing nag pinggire utowo wong-wong parek sing dikenal. Terus yo ono sing koyok bener adat jowo sing pakean batik ambek pakian adat jowo barang yo ono.

Topic: culture & heritage
Dinda lagi seneng olahraga basket. Ing sekolah Dinda uga melu klub basket kanggo nambahi kemampuane kanggo basketan. Sawijining dina, Dinda diwarah karo pelatihe yen luwih apik duwe bal basket dhewe karo ring basket ana ing omah supaya bisa latihan dhewe. Tekan omah, Dinda ngomong ning Ayahe supaya ditukokna bal basket lan dipasangna ring basket ana ing ngarep omah. Dinda langsung dijak menyang toko olahraga kango tuku bal basket. Bal basket sing dipilih Dinda yaiku bal sing warnae oren lan sing ukurane ora pati gedhe. Sawise tuku bal basket lan dipasangna ring basket, saben dina Dinda latihan basketan dhewe ana ing ngarepe omah.

Topic: sports
Gawe liburan sing berkesan kui dudu perkoro destinasi wisatane nanging karo sopo awak dhewe mrono. Liburan karo konco sing ora kenal-kenal banget kui ora bakal seasyik nek karo konco cerak. Malah iso wae, wong sing koyo ngono malah metu tabiat asline, sing jebul ora cocok karo awak dewe. Dadi selama liburan kui malah dadi grundel ngrasani. Yen arep liburan sing berkesan kui kudu milih konco sing ora mung cerak naning uga iso cocok diajak ngobrol. Amergo selama 3 tekan 4 dino, awak dhewe bakal ngeteke waktu bareng karo wong-wong kui. Kecocokan siji karo liyane dadi penting. Sak liyone kui, wong sing dijak liburan bareng kui kudu duwe selara sing mirip-mirip lan gelem nrimo kekurangan siji karo liyane.

Topic: leisures
Wong kui mesthi ngerti hobine opo. Nanging kanggo sebagian wong, dee ora ngeroso ora duwe hobi. Hobi kui sakjane hal sing awak dhewe seneng ngelakoni. Bentuke iso werno-werno tekan perkoro sing sepele koyo ngelamun ngebayangke yang sing sakjane ora ono. Intine, wong kui ora sadar wae opo sing disenenge kui opo. Kanggo memahami opo sebener hobine, awak dhewe kudu instropeksi, belakangan iki opo kegiatan sing kerep dilakoni lan marake seneng. Yen misale durung ketemu utowo ragu-ragu, awak dhewe iso ngelakoni hal opo wae sing menurut awak dhewe menarik. Jajal siji-siji kegiatan-kegiatan sing kiro-kiro marake pikiran enteng. Misale kegiatan sing sepisan durung cocok, jajal meneh sing liyane. Awak dhewe kudu mengeksplorasi alon-alon tekan nemu hal sing iso awak dhewe sebut hobi.

Topic: leisures
Kerjo kantoran kui pancen boseni. Awak dhewe mung ono neng ruangan terus lan ora iso lunga suwe seko kono. Supoyo awak dhewe ora cepet bosen, ono beberapa hal sing iso awak dhewe lakoke. Sing kesiji, awak dhewe iso garep gaweane dhewe disambi karo ngerungoke musik. Awak dhewe iso nganggo earphone utow headseat supoyo ora ngebrebeki konco kantor sing liyane. Sing keloro, awak dhewe iso olahraga sitik-sitik seko bangkune dhewe. Sakliyane, iso gawe balunge dhewe penak, awak dhewe uga dadi luwih seger. Jenis olahragane werno-werno, awak dhewe iso golek dhewe neng Internet. Sing ketelu, awak dhewe iso sok-sok ngobrol karo konco neng jejere dhewe.

Topic: business
Peneguhan sidi utawa angkat sidi kuwi salah siji upacra agama sing ning jerone ana pengakuan iman. Pengakuan iman iki bisa dilakoni yen wes lewat masa katekisasi utawa pendidikan agama. Angkat sidi iki dipimpin karo imam jemaat lan dilakoni ning ngarep sidang jemaat pas upacara liturgi. Wong sing bisa melu sidi iki ana syarate yaiku kudu wis dibaptis pas isih cilik, umure kudu minimal 15 taun, ngisi formulir, melu katekisasi, lan melu percakapan karo imam jemaat gereja babagan pengakuan iman. Sing terakhir iki sifate kaya ujian saka hasil katekisasi. Katekisasi utawa pendidikan kuwi bisa dilakoni ning gereja liya lan arane sidi titipan. Nanging gereja iki kudu seazas utawa padha kaya GKI karo GKI. 

Topic: religion
Dino iki Hesti karo konco-koncone berangkat gawe ngelakoni rafting utowo arung jeram. Gak adoh-adoh, de’e milih nang Suroboyo, tepate nang daerah Sukolilo. Awale wes podo siap kabeh, tapi moro-moro koncone sing jenenge Kiki iku wedi pas ndelok arus sungaine sing lagi deres banget. Jare de’e wedi kintir. Tapi kabehe podo ngeyakino nek kabeh bakal selamet asal nganggo alat pengaman. Akhire mbari diyakino koyok ngono, Kiki mulai yakin dan gelem melbu. Mbari nganggo alat pengaman lengkap, arek enem iku numpak nang duwur perahu karet iku dan mulai nggayungi. Gak suwe, mereka mulai nikmati olahraga sing lumayan ekstrem iku tapi tetep ati-ati ben lewat arus sing dueres.

Topic: sports
Lotek kui salah siji panganan favorit wong Jogja. Panganan kui asline seko Jawa Barat nanging penggemare yo ora sitik neng kene. Ono siji merek utowo warung lotek sing terkenal neng Jogja. Warung kui jenenge Lotek & Gado-gado Bu Bagyo. Neng jogja. merek Bu Bagyo ono luwih seko 8 warung. Nek kabeh warunge mesthi rame, ono sing mangan langsung neng panggone utowo ono seng mesen kanggo dibungkus. Senadyan akeh pemitane, nanging lotek Bu Bagyo iki dudu lotek paling enak neng Jogja. Alesan sing kepisan, rosone bedo-bedo ono warung sing loteke enak, ono sing biasa wae. Dadi ora konsisten, nek misale arep mangan sing enak kudu neng warung tertentu. 

Topic: food & beverages
Bambu Indah Resort Bali kalebet salah sawijining resort ingkang boten biasa. Saben griya lan kamar wonten resort menika gadhah konsep ingkang benten. Tuladhanipun Kamar Udang ingkang gadhah lantai kaca lan pemandangan tambak urang wonten andhapipun. Meh sedaya bahan kangge damel griya wonten resort menika awujud bambu lan kayu jati Jawa. Fasilitasipun resort menika kelas bintang papat. Wonten spa, kolam renang indoor lan outdoor, fasilitas kesehatan, bar, lan akses internet ingkang gratis. Saben kamar disediani AC lan kipas angin. Ugi wonten kelas yoga lan layanan antar jemput bandara kangge pengunjung. Saben dinten, Bambu Indah Resort ugi  nyedhiyakaken daharan tradisional Bali lan Indonesia kangge turis ingkang luwe.  

Topic: leisures
Aku dijaki karo mama nang omahe tanteku, jarene lagi pingin dolen ae. Berhubung aku lagi gak onok kegiatan opo-opo, tak iyoni ae. Pas tutuk kono, aku malah dolen karo dulurku sing sek cilik iku, dan mamaku keenaken ngecewes karo tanteku. Moro-moro dulurku iki njaluk digawekno coklat anget. Akhire aku njaluk izin nang tanteku gawe ngutak ngatik pawone dan dioleni. Pas tutuk kono, aku bingung soale kompore gak koyok kompor nang omah. Pas tak cek, dadakno iki kompor listrik. Awale aku bingung, iki yaopo cara nganggone. Timbang ngerepoti tanteku, aku coba nggolek tutorial cara nganggo kompor listrik nang internet. Gak suwe aku nemu dan tak gatekno disik yaopo nyalaknoe pas awal, terus nambah level kepanasane, karo cara matenine. Wes mantep dan paham, baru aku nggawekno coklat anget gawe dulurku.

Topic: technology
Pas aku ngeterno make blonjo nang pasar aku petok ambek sing dodol mesin cuci. Nah make iku delok-delok mesin cuci iku maeng. Pas aku melok dekok tibake mesin iku termasuk sing paling anyar karo fitur-fitur sing sangare pol. Tak delok iku ono untir-untiran sing kanggo ngatus cepete mumete mesin umba-umbae maeng, terus sing sijine maenh iku yo ono sing kanggo ngewei waktu pirang menit oleh umba-umbah maeng. Sak liyane iku bentuke yo wes podo koyok umume mesin umba-umba. Tapi Make ora kepengen soale jarene make enak umba-umba tangan soale iso marakno sehat. Ambek yakin resike terus ilang najise. Nag nang kono kan ora ngerti najise ilang opo ora soale banyune mok sak ipret.

Topic: technology
Bono wis suwe banget ora oleh gawean amarga dodolane sepi. Bono wis setaun iki dodolan roti bakar sing rasane uga macem-macem. Bono uga wis ngelakoni promosi. Amarga saingane tambah akeh, Bono saiki uga ngerasa yen bisnis rotine iki terancam arep mati. Kamangaka kuwi, Bono mikir rada dowo lan mutusake kanggo prei dhisik lan golek inspirasi kanggo bakulan roti bakar. Saka internet, Bono mulai kepikiran yen nambah variasi dodolan yaiku susu. Dadi, panggon roti bakar Bono iki mulai dibangun lan Bono nggolek wong sing dodolan susu kanggo gabung ning bisnis dadi agen warunge. Amarga ide kuwi, bisnise Bono dadi rame maneh. 

Topic: business
Piranti masak ingkang kathah dipunpanggihi wonten bar utawi kafe inggih menika coffee maker utawi mesin kangge damel kopi. Kula saged ngertos caranipun ngangge kaliyan ngresiki mesin menika kala nyambut damel dados barista. Jinisipun piranti kangge damel kopi kathah sanget. Wonten coffee maker ingkang otomatis, wonten ugi ingkang manual. Lumrahipun coffee maker otomatis dipunpanggihi wonten griyanipun kalangan elit kangge damel kopi ingkang cepet wanci enjing sakderengipun budhal nyambut damel. Amargi menika, coffee maker ingkang otomatis boten mbetahaken keahlian ingkang khusus. Coffee maker ingkang diangge wonten kafe lan bar menika jinising coffee maker ingkang manual. Tiyang ingkang ngangge coffee maker manual betahaken keahlian khusus. Menawi boten ahli, racikanipun kopi sages dados boten eca lan boten pas kangge pelanggan.

Topic: food & beverages
Valentino Rossi iki atlet pembalap motor sing asale teko Italia. Atlet iki lahir nang Tavullia, Urbino, Italia pas tanggal 16 Februari 1979. Nomer motor sing dadi kebanggaane Rossi iku 46 dan wes dadi ikon e dewe. Rossi iki atlet sing nduwe gelar juara dunia nang patang kelas sing bedo dan kabeh diraih dalam waktu pitung tahun berkarir. Rossi iki sisan dadi salah siji olahragawan sing gajine paling gede nang dunyo. Diperkirakno Rossi digaji 34 dollar pas tahun 2007. Rossi iki sisan nyekel akeh rekor sing diraih ngeluweni seniore. Total rekor sing diraih iku 9 gelar dunia, pisan nang kelas 125cc, pisan nang kelas 250cc, ambek ping pitu juara dunia nang kelas puncak MotoGP.

Topic: sports
Rumah adat nag jaman saiki wes arang dipetuki, kejobo nang pangonan sing ancene dadi cagar budaya sing dijogo ambek pemerintah. Salah sijine yaiki omoh joglo sing ono nang kasultanan yogyakarta. Pemerintah nganjurno jogo iku maeng soale kabeh peninggalan sejarah iku penting, soale ben negoro iki ngerti identitasia ambek generasi sing sak terusi iku ngerti nag biyen iku omahe nenek moyang iku koyok ngene terus bedo adoh ambeh jaman moderen saiki. Dadi generasi muda yo kudu ngerti opo sing dadi peninggalane nenek moyange biyan. Terus iso jogo terus warisan iku masio jaman wes modern tapi sing jenenge sejarah kudu tetep dijogo.

Topic: culture & heritage
Laptop saiki wes majune pol nag dibandingno ambek biyen. Laptop saiki iku modele wes pirang-pirang karek nari duweke. Nah nang jero laptop iku asline ono bagian sing paling penting sing digawe ngelakokno laptop maeng yaiku sing jenengen Processor. Nah processor iki yo ono macem-macem koyok AMD, Intel, ambek Mac. Proscessor iki gunane yaiki ngelakokno perintah sing ono nang programe maeng, yo kenek diarani sing ngelakokno program maeng, nerimo program teko Ram sing isine perintah teko aplikasi sing diinstal maeng. Terus sing bagian nyambungno kabeh program ambek komponen sing ono nang jeru laptop. Dadi sing jenenge Processor iku ancene pentinge megilan kanggo laptop.

Topic: technology
Wis rong taun aku urip ning wilayah pesisir Pemalang. Wisata Alam sing sering tak tekani ya Pantai Widuri, yaiku salah sawijining pantai ing lor Kutha Pemalang. Pantai iki maune dikelola karo pemerintah, nanging amarga pemerintah kekurangan dana, pantai iki sepakat diolah pihak swasta nanging ana kesepakatan karo pemerintah. Sakjane pantai iki cedhak lan bisa diparani nganggo sepeda. Nanging paling penak numpak motor amarga dalane munggah mudhun. Saban wayah Minggu isuk, aku karo adhiku dolan nang widuri kanggo ngilangake stres lan sumpek sakwise seminggu kerja. Biyasane uga tuku panganan kaya lotek utawa mendhoan sing regane murah lan tuku es degan sing nyegerake. 

Topic: leisures
Alat musik tradisional kui kudu awak dhewe hargai. Alat musik tradisonal kui wis ora akeh sing gawe. Yen instrumen musik sing modern, akeh sing gawe. Sing gawe uga ora kewates karo wong-wong daerah tertentu. Bedo karo alat musik tradisional sing kudu duwe keterampilan dewe kanggo gawene. Alat musik tradisional kui sak ben daerah kui unik lan cara gawene uga bedo-bedo. Makane kui, pengerajin alat musik tradisional kui makin suwe makin sitik. Alat musike kui makin arang sing butuh, dadine makin sitik sing tuku. Profesi dadi pengerajin kui makin dadi ora diminati. Yen kahanan dibiarke ngono terus, alat musik dearah utowo tradisional iso dadi punah. Makane kui, awak duwe kudu ono usaha sing luwih ben alat musik tradisional tetep ono neng generasi anak cucune dhewe.

Topic: culture & heritage
Yen saiki Sampeyan lagi nabung kanggo plesiran jajal pertimbangke meneh lokasi tujuane. Liburan kui ora kudu neng taman bermain sing gedhe utowo nang luar negeri. Indonesia iki jembar banget. Negoro iki duwe akeh objek wisata, utamane sing bentuke wisata alam. Timbange duwit tabunganmu dienggo pendapat negoro liyo mending duwite mau dieengo bantu sedulure awak dhewe sing sak bangsa. Yen awak dhewe, dolan neng wisata alam lokal kui, awak dhewe ngebantu UMKM sing ono neng kono. Masyarakat sekitar panggon wisata kui iso luwih sejahtera. Luwih seko kui, retribusi sing dientuke seko tiket mlebu wisata kui iso dibaleke meneh karo pemerintah kanggo bangun infrastruktur neng sekitar wisata.

Topic: leisures
Panganan laut saiki wes mulai akeh sing seneng, 3 ulan wingi pas aku dolan nang malang, akehe pol warung sing bukak panganan laut. Tapi nak ndelok sing tuku ora sepiro rame. yo mungkin teko regane sing lumayan, dibandingno ambek warung biasa solae iwak laut yo ora murah. Mari ngunu ambuni nag ora iso ngolah yo amisi megilan. Tapi nag tak delok-delok sing tuku nang restoran panganan laut iku wonge ancene get-get, kendaraane yo sangar-sangar. Mangkane pas aku atene jajal aku ora sido ndelok regane sing dompetku langsung kempes. Akhire kau cukup jajal iwak tongkol wae sing penting podo-podo iwak laute, yo ancene iwak laut iku enak, nag iso masak, tapi nag ora iso masak yo ora karuan rasane opo maneh ambune. 

Topic: food & beverages
Musik kuwi salah sijine kegiyatan sing dipilih kanggo wong ngisi waktu luang. Macem-macem aktivitas sing ana hubungane karo musik, salah sijine yaiku ngerungokake musik lewat kaset pita. Kebiyasaan iki wis ora akeh sing ngelakoni amarga dianggep kuna. Nanging ya ana komunitas sing isih tetep mbahas kegiyatan iki amarga bisa dadi cara apresiasi musisi. Hobi iki maune ilang kegeser karo walkman lan piranti kanggo ngerungokake alat musik sing luwih canggih. Nanging kepiye wae, kaset pita iki nduwe penggemar saka bocah enom sing seneng budhaya klasik. Koleksi kaset sing biyen kayane murah, saiki malah dadi larang amarga mbalik maneh dadi tren sing mbangkitake semangat musik generasi enom.

Topic: leisures
Tahun iki aku pas delok lomba balapan sepeda motor ora enak blas soale nag jareku wes ora apik polahe bintange wes ngilang kabeh, Valentino wes ngilang, Mark jungkir walik sampek ora iso melok balapan pirang-pirang ulan. Terus lombae iku ora ono salip-salipane dadi wes ora seru blas. Tapi wing pas ono salah sijine bintang iku maeng balik balapane maleh serune megilan, opo maneh pas dijak delok koncoku nang omahe tambah seruno pol soale TV ne genen pol. Nah balapan iku sing didelok ora mog angger endi sing banter tapi oleh nyalib, ambek sing ajak-ajakane nag nek pinggir enggok-enggokan, terus oleh nyalip pas nag enggok-enggokan karo nag salip-salipan nang dalan sing dowo.

Topic: sports